title: Директива (ЕС) 2017/1564 на Европейския парламент и на Съвета от 13 септември 2017 година относно определени позволени видове използване на определени произведения и други обекти, закриляни от авторското право и сродните му права, в полза на слепи хора, лица с нарушено зрение или с други увреждания, които не позволяват четенето на печатни материали, и за изменение на Директива 2001/29/ЕО относно хармонизирането на някои аспекти на авторското право и сродните му права в информационното общество

text:
                  20.9.2017

                  BG

                  Официален вестник на Европейския съюз

                  L 242/6

            ДИРЕКТИВА (ЕС) 2017/1564 НА ЕВРОПЕЙСКИЯ ПАРЛАМЕНТ И НА СЪВЕТА
      от 13 септември 2017 година
      относно определени позволени видове използване на определени произведения и други обекти, закриляни от авторското право и сродните му права, в полза на слепи хора, лица с нарушено зрение или с други увреждания, които не позволяват четенето на печатни материали, и за изменение на Директива 2001/29/ЕО относно хармонизирането на някои аспекти на авторското право и сродните му права в информационното общество
      ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
      като взеха предвид Договора за функционирането на Европейския съюз, и по-специално член 114 от него,
      като взеха предвид предложението на Европейската комисия,
      след предаване на проекта на законодателния акт на националните парламенти,
      като взеха предвид становището на Европейския икономически и социален комитет (1),
      в съответствие с обикновената законодателна процедура (2),
      като имат предвид, че:

                  (1)

                  Правните актове на Съюза в областта на авторското право и сродните му права предоставят правна сигурност и високо равнище на закрила за носителите на права и установяват хармонизирана правна рамка. Тази рамка допринася за правилното функциониране на вътрешния пазар и стимулира иновациите, творчеството, инвестициите и създаването на ново съдържание, включително в цифровата среда. С нея се цели също да се насърчава достъпът до знанието и културата, като се закрилят произведения и други обекти и се допускат изключения или ограничения, които са в интерес на обществото. Следва да се гарантира справедлив баланс между правата и интересите на носителите на права и ползвателите.

                  (2)

                  Директиви 96/9/EО (3), 2001/29/EО (4), 2006/115/EО (5) и 2009/24/EО (6) на Европейския парламент и на Съвета хармонизират правата на носителите на права в областта на авторското право и сродните му права. Посочените директиви, заедно с Директива 2012/28/ЕС на Европейския парламент и на Съвета (7), съдържат изчерпателен списък на изключенията от и ограниченията на тези права, което дава възможност за ползване на съдържание без разрешението на носителите на правата при определени условия, за да се постигнат определени цели на политиката.

                  (3)

                  Слепи хора, лица с нарушено зрение или с други увреждания, които не позволяват четенето на печатни материали, продължават да се сблъскват с множество пречки пред достъпа до книги и други печатни материали, закриляни от авторското право и сродните му права. Като се отчитат правата на слепите хора, лицата с нарушено зрение или с други увреждания, които не позволяват четенето на печатни материали, както са признати в Хартата на основните права на Европейския съюз („Хартата“) и в Конвенцията на Организацията на обединените нации за правата на хората с увреждания („КПХУ на ООН“), следва да се предприемат мерки, за да се увеличи наличието на книги и други печатни материали в достъпни формати и да се подобри тяхното разпространение в рамките на вътрешния пазар.

                  (4)

                  Маракешкият договор за улесняване на достъпа до публикувани произведения за слепи хора, лица с нарушено зрение или с други увреждания, които не позволяват четенето на печатни материали („Маракешкият договор“), беше подписан от името на Съюза на 30 април 2014 г. (8) Целта му е да се увеличат наличието и трансграничният обмен на определени произведения и други закриляни обекти в достъпни формати за слепи хора, лица с нарушено зрение или с други увреждания, които не позволяват четенето на печатни материали. По силата на Маракешкия договор договарящите страни са длъжни да предоставят изключения от или ограничения на авторското право и сродните му права за създаването и разпространението на копия в достъпни формати от определени произведения и други закриляни обекти, както и за трансграничния обмен на тези копия. Сключването на Маракешкия договор от страна на Съюза налага адаптиране на правото на Съюза чрез въвеждане на задължително и хармонизирано изключение за видовете използване, произведенията и бенефициерите, обхванати от този договор.

                  (5)

                  Съгласно Становище 3/15 на Съда на Европейския съюз (9) изключенията или ограниченията на авторското право и сродните му права за създаването и разпространението на копия в достъпни формати от определени произведения и други закриляни обекти, предвидени в Маракешкия договор, трябва да бъдат приложени в рамките на хармонизираната с Директива 2001/29/EО област.

                  (6)

                  С настоящата директива се въвеждат задължения, които Съюзът трябва да изпълнява по силата на Маракешкия договор по хармонизиран начин, с оглед да се гарантира, че съответните мерки се прилагат последователно в целия вътрешен пазар. Поради това в настоящата директива следва да се предвиди задължително изключение от правата, които са хармонизирани от правото на Съюза и са относими за видовете използване и за произведенията, обхванати от Маракешкия договор. Тези права включват по-специално правата за възпроизвеждане, публично разгласяване, предоставяне на разположение на обществеността, разпространение и отдаване под наем, както е предвидено в директиви 2001/29/ЕО, 2006/115/ЕО и 2009/24/ЕО, както и съответните права, предвидени в Директива 96/9/ЕО. Тъй като обхватът на изключенията или ограниченията, изисквани по силата на Маракешкия договор, включва и произведения под формата на звукозапис, например аудиокниги, задължителното изключение, предвидено в настоящата директива, следва да се прилага и за сродните права.

                  (7)

                  Настоящата директива се отнася до слепи хора, лица с нарушено зрение, което не може да бъде подобрено така, че практически да се изравни с това на хората, които не страдат от такова увреждане, или лица със сетивно или свързано с четенето увреждане, включително дислексия, или друго, свързано с ученето увреждане, което ги възпрепятства да четат печатни произведения в практически същата степен, както хората без такова увреждане, или хора, които поради физическо увреждане не са в състояние да държат книга или да боравят с нея, или не могат да фокусират зрението си или да движат очите си, доколкото обикновено е необходимо за четене, като в резултат на тези нарушения или увреждания тези хора са неспособни да четат печатни произведения в практически същата степен като хората без такива нарушения или увреждания. Настоящата директива цели следователно да се увеличи наличието на книги, включително електронни книги, специализирани издания, вестници, списания и други видове писмени материали, нотен запис, включително музикални партитури, и други печатни материали, включително под формата на звукозапис (цифров или аналогов), онлайн или офлайн, в такива формати, че тези произведения и други закриляни обекти да са достъпни за тези лица по същество в същата степен, както за лицата без такива нарушения или увреждания. Достъпните формати включват например брайлово писмо, едър шрифт, адаптирани електронни книги, аудиокниги и радиопредавания.

                  (8)

                  Задължителното изключение, предвидено в настоящата директива, следва също така да ограничи правото на възпроизвеждане, така че да се даде възможност за всяко действие, което е необходимо, за да се промени, преобразува или адаптира дадено произведение или друг закрилян обект по такъв начин, че от него да се изготви копие в достъпен формат, което дава възможност на бенефициерите да имат достъп до това произведение или друг закрилян обект. Това включва предоставянето на необходимите средства за навигиране в информацията в копието в достъпен формат. То включва също промени, които може да се налагат в случаите, когато форматът на произведение или на друг закрилян обект вече е достъпен за някои бенефициери, но не и за други, поради различни нарушения или увреждания, или различни степени на такива нарушения или увреждания.

                  (9)

                  Позволените видове използване, определени в настоящата директива, следва да включват създаването на копия в достъпен формат както от самите бенефициери, така и от оправомощени субекти, задоволяващи техните потребности, като тези оправомощени субекти могат да бъдат публични или частни организации, по-специално библиотеки, учебни заведения и други организации с нестопанска цел, които обслужват лица с увреждания, непозволяващи четенето на печатни материали, като една от основните си дейности, институционални задължения или като част от своето предназначение в полза на обществения интерес. Видовете използване, определени в настоящата директива, следва да включват и създаването, за изключително ползване от бенефициера, на копия в достъпен формат от физическо лице, което прави това от името на бенефициера или му оказва помощ за това при създаването на такива копия. Копия в достъпен формат следва да се създават само от произведения или други закриляни обекти, до които бенефициерите или оправомощените субекти имат законен достъп. Държавите членки следва да гарантират, че всяка договорна разпоредба, която цели да предотврати или да ограничи по какъвто и да било начин прилагането на изключението, е нищожна.

                  (10)

                  Изключението, предвидено в настоящата директива, следва да позволява на оправомощените субекти да предоставят и разпространяват онлайн и офлайн в рамките на Съюза копия в достъпен формат от произведения или други закриляни обекти, обхванати от настоящата директива. Настоящата директива не следва да налага задължение за оправомощените субекти за създаване и разпространяване на такива копия.

                  (11)

                  Следва да бъде възможно копия в достъпен формат, направени в една държава членка, да се разпространяват във всички държави членки, за да се гарантира по-голямото им наличие в рамките на вътрешния пазар. Това би намалило необходимостта от дублиране на работата по създаването на копия в достъпен формат от едно и също произведение или друг закрилян обект в рамките на Съюза — така се постигат икономии и повишаване на ефективността. Поради това настоящата директива следва да гарантира възможността копия в достъпен формат, направени от оправомощените субекти в която и да е държава членка, да бъдат разпространявани сред и достъпни за бенефициерите и оправомощените субекти в целия Съюз. За да се засили такъв трансграничен обмен и да се улеснят взаимната идентификация и сътрудничеството на оправомощените субекти, следва да се насърчава доброволното споделяне на информация относно наименованията и данните за контакт на оправомощените субекти, установени в Съюза, включително уебсайтове, ако има такива. Следователно държавите членки следва да предоставят получената от оправомощените субекти информация на Комисията. От това не се поражда задължение за държавите членки да проверяват пълнотата и точността на такава информация, нито нейното съответствие с тяхното национално право за транспониране на настоящата директива. Такава информация следва да бъде предоставяна онлайн от Комисията на централен пункт за достъп до информация на равнището на Съюза. Това би подпомогнало също оправомощените субекти, както и бенефициерите и носителите на права при контактуването с оправомощените субекти за получаване на допълнителна информация в съответствие с разпоредбите на настоящата директива и на Регламент (ЕС) 2017/1563 на Европейския парламент и на Съвета (10). Горепосоченият централен пункт за достъп до информация следва да бъде допълнителен спрямо пункта за достъп до информация, който предстои да бъде създаден от международното бюро на Световната организация за интелектуална собственост (СОИС), както е предвидено в Маракешкия договор, за да се улесни идентифицирането на и сътрудничеството между оправомощените субекти на международно равнище.

                  (12)

                  С цел да се повиши наличието на копия в достъпни формати и да се предотврати непозволеното разпространение на произведения или други закриляни обекти, оправомощените субекти, които извършват дейности по разпространение, публично разгласяване или предоставяне на разположение на обществеността на копия в достъпни формати, следва да спазват определени задължения.

                  (13)

                  Изискванията за оправомощаване или признаване, които държавите членки могат да прилагат към оправомощените субекти, като например свързаните с предоставянето на услуги от общ характер на бенефициерите, не следва да имат такова въздействие, че да възпрепятстват субектите, които са обхванати от определението за оправомощени субекти по настоящата директива, да предприемат ползването, позволено по настоящата директива.

                  (14)

                  С оглед на специфичния характер на изключението, предвидено в настоящата директива, специфичния му обхват и необходимостта от правна сигурност за бенефициерите от него, на държавите членки следва да не се разрешава да налагат допълнителни изисквания относно прилагането на изключението — например предварителна проверка дали на пазара са налични произведения в достъпни формати, различни от определените в настоящата директива. На държавите членки следва да се разрешава да предвиждат компенсаторни схеми само относно позволените видове използване на произведенията или другите закриляни обекти от оправомощените субекти. За да се избегне обременяване на бенефициерите, да се предотвратят пречките пред трансграничното разпространяване на копия в достъпен формат и прекомерните изисквания към оправомощените субекти, е важно да се ограничи възможността на държавите членки да предвиждат такива компенсаторни схеми. Следователно компенсаторните схеми не следва да изискват плащания от страна на бенефициерите. Те следва да се прилагат само за използване от оправомощените субекти, установени на територията на държавата членка, предвиждаща такава схема, и не следва да изискват плащания от оправомощените субекти, установени в други държави членки или в трети държави — страни по Маракешкия договор. Държавите членки следва да гарантират, че изискванията за трансграничния обмен на копия в достъпен формат при такива компенсаторни схеми не обременяват в по-голяма степен, отколкото при нетрансграничен обмен, включително по отношение на формата и възможното ниво на компенсация. При определянето на нивото на компенсация следва надлежно да се отчитат нетърговският характер на дейността на оправомощените субекти, целите, свързани с обществения интерес, преследвани от настоящата директива, интересите на бенефициерите от изключението, възможните вреди за носителите на права и необходимостта да се гарантира трансгранично разпространение на копия в достъпен формат. Следва още да се отчитат специфичните обстоятелства във всеки случай, възникващи в резултат на създаването на конкретно копие в достъпен формат. Когато вредата за носител на права е минимална, не следва да възниква задължение за плащане на компенсация.

                  (15)

                  От съществено значение е всяко обработване на лични данни съгласно настоящата директива да спазва основните права, включително правото на зачитане на личния и семейния живот и правото на защита на личните данни съгласно членове 7 и 8 от Хартата, и е задължително всяко такова обработване също така да бъде в съответствие с директиви 95/46/ЕО (11) и 2002/58/EО (12) на Европейския парламент и на Съвета, уреждащи обработването на лични данни, което може да се извършва от оправомощените субекти в рамките на настоящата директива и под надзора на компетентните органи на държавите членки, по-специално публичните независими органи, определени от държавите членки.

                  (16)

                  КПХУ на ООН, по която Съюзът е страна, гарантира на хората с увреждания правото на достъп до информация и образование и правото на участие в културния, икономическия и социалния живот на равна основа с другите хора. КПХУ на ООН задължава страните по Конвенцията да предприемат всички подходящи мерки, в съответствие с международното право, за да гарантират, че разпоредбите за закрила на правата върху интелектуална собственост не служат като необоснована или дискриминационна преграда пред достъпа на хора с увреждания до материали с културен характер.

                  (17)

                  Съгласно Хартата всяка форма на дискриминация, включително въз основа на увреждане, е забранена и правото на хората с увреждания да се ползват от мерки, които осигуряват тяхната автономност, социалната и професионалната им интеграция и участието им в живота на общността, се признава и зачита от Съюза.

                  (18)

                  С приемането на настоящата директива Съюзът цели да гарантира, че бенефициерите имат достъп до книги и други печатни материали в достъпни формати в рамките на целия вътрешен пазар. Следователно настоящата директива представлява важна първа стъпка към подобряване на достъпа на хората с увреждания до произведения.

                  (19)

                  Комисията следва да оценява положението по отношение на наличието на копия на произведения и други закриляни обекти, различни от обхванатите от настоящата директива, в достъпни формати, както и наличието на копия на произведения и други закриляни обекти в достъпен формат за лица с други увреждания. Важно е Комисията да направи в тази връзка щателен преглед на положението. При необходимост може да се разгледат промени в приложното поле на настоящата директива въз основа на доклад, представен от Комисията.

                  (20)

                  Държавите членки следва да могат да продължат да предвиждат изключение или ограничение в полза на лица с увреждания в случаи, които не са обхванати от настоящата директива, особено по отношение на произведения и други закриляни обекти, както и увреждания, различни от обхванатите в настоящата директива, по-специално съгласно член 5, параграф 3, буква б) от Директива 2001/29/ЕО. Настоящата директива не възпрепятства държавите членки да предвиждат изключения или ограничения на права, които не са хармонизирани в рамката на Съюза за авторското право.

                  (21)

                  Настоящата директива зачита основните права и съблюдава принципите, признати по-специално в Хартата и в КПХУ на ООН. Настоящата директива следва да бъде тълкувана и прилагана в съответствие с тези права и принципи.

                  (22)

                  Маракешкият договор налага определени задължения по отношение на обмена на копия в достъпен формат между Съюза и трети държави, които са страни по този Договор. Мерките, предприети от Съюза за изпълнението на тези задължения, се съдържат в Регламент (ЕС) 2017/1563, който следва да се тълкува във връзка с настоящата директива.

                  (23)

                  Доколкото целта на настоящата директива, а именно да се подобри достъпът в Съюза до произведения и други обекти, закриляни от авторското право и сродните му права, за слепи хора, лица с нарушено зрение или с други увреждания, които не позволяват четенето на печатни материали, не може да бъде постигната в достатъчна степен от държавите членки, а поради обхвата и последиците ѝ може да бъде по-добре постигната на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящата директива не надхвърля необходимото за постигането на тази цел.

                  (24)

                  Съгласно Съвместната политическа декларация на държавите членки и на Комисията относно обяснителните документи от 28 септември 2011 г. (13) държавите членки са поели ангажимент в обосновани случаи да прилагат към съобщението за своите мерки за транспониране един или повече документи, обясняващи връзката между елементите на дадена директива и съответстващите им части от националните инструменти за транспониране. По отношение на настоящата директива законодателят смята, че предоставянето на тези документи е обосновано,

            ПРИЕХА НАСТОЯЩАТА ДИРЕКТИВА:
      Член 1
      Предмет и приложно поле
      Настоящата директива цели допълнително хармонизиране на правото на Съюза, приложимо към авторското право и сродните му права в рамките на вътрешния пазар, чрез създаването на правила относно използването на определени произведения и други закриляни обекти без разрешението на носителя на съответните права в полза на слепи хора, лица с нарушено зрение или с други увреждания, които не позволяват четенето на печатни материали.
      Член 2
      Определения
      За целите на настоящата директива се прилагат следните определения:

                  1)

                  „произведение или друг закрилян обект“ означава творба под формата на книга, специализирано издание, вестник, списание или друг вид писмен материал, нотен запис, включително музикална партитура, и съответните илюстрации върху всякакви носители и във всякаква форма, включително под формата на звукозапис, например аудиокниги, и в цифров формат, която е закриляна от авторското право или сродните му права и която е публикувана или по друг законен начин е направена публично достояние;

                  2)

                  „бенефициер“ означава, независимо от всякакви други увреждания, лице, което:

                              a)

                              е сляпо;

                              б)

                              има нарушено зрение, което не може да бъде подобрено така, че практически да се изравни с това на лице, което не страда от такова увреждане, и в резултат на което е неспособно да чете печатни произведения практически в същата степен, както човек без такова увреждане;

                              в)

                              има сетивно или възпрепятстващо четенето увреждане, в резултат на което е неспособно да чете печатни произведения практически в същата степен, както лице без такова увреждане; или

                              г)

                              поради физическо увреждане не е в състояние да държи книга или да борави с нея, или не може да фокусира зрението си или да движи очите си в степента, която обикновено е необходима за четене;

                  3)

                  „копие в достъпен формат“ означава копие от произведение или от друг закрилян обект в алтернативен вид или форма, чрез което бенефициерът получава достъп до произведението или друг закрилян обект, включително по също толкова практичен и удобен начин, какъвто е достъпът за лице без никое от нарушенията или уврежданията, посочени в точка 2;

                  4)

                  „оправомощен субект“ означава субект, който е оправомощен или признат от държава членка да предоставя с нестопанска цел на бенефициери достъп до образование, обучение, адаптивно четене или информация. Това включва и публичните институции или организациите с нестопанска цел, които предоставят такива услуги на бенефициерите като една от основните си дейности, институционални задължения или като част от свои мисии в полза на обществения интерес.

            Член 3
      Позволени видове използване
      1.   Държавите членки предоставят изключение, съгласно което не се изисква разрешение от носителя на авторското право или на сродно право върху произведение или друг закрилян обект съгласно членове 5 и 7 от Директива 96/9/ЕО, членове 2, 3 и 4 от Директива 2001/29/ЕО, член 1, параграф 1, член 8, параграфи 2 и 3 и член 9 от Директива 2006/115/ЕО и член 4 от Директива 2009/24/ЕО за всяко действие, което е необходимо за:

                  a)

                  създаването от бенефициер или от лице, което действа от негово име, на копие в достъпен формат от произведение или от друг закрилян обект, до който бенефициерът има законен достъп за изключително използване от бенефициера; и

                  б)

                  създаването от оправомощен субект на копие в достъпен формат от произведение или от друг закрилян обект, до който субектът има законен достъп, или за разгласяването, предоставянето на разположение, разпространяването или отдаването под наем от него на копие в достъпен формат на бенефициер или друг оправомощен субект с нестопанска цел за целите на изключителното използване от бенефициер.

            2.   Държавите членки гарантират, че всяко копие в достъпен формат запазва целостта на произведението или друг закрилян обект, като се отчитат надлежно необходимите промени, за да стане произведението или другият закрилян обект достъпно(-ен) в алтернативния формат.
      3.   Изключението, предвидено в параграф 1, се прилага само в някои специални случаи, които не противоречат на нормалното използване на произведението или друг закрилян обект и не засягат неоправдано законните интереси на носителя на права.
      4.   По отношение на изключението, предвидено в параграф 1 от настоящия член, се прилагат член 6, параграф 4, първа, трета и пета алинея от Директива 2001/29/ЕО.
      5.   Държавите членки гарантират, че предвидените в параграф 1 изключения не могат да бъдат преодолявани чрез договор.
      6.   Държавите членки могат да предвидят, че видовете използване, позволени съгласно настоящата директива, ако са предприети от оправомощени субекти, установени на тяхна територия, подлежат на компенсаторни схеми в рамките на ограниченията, предвидени в настоящата директива.
      Член 4
      Копия в достъпен формат на вътрешния пазар
      Държавите членки гарантират, че оправомощен субект, установен на тяхна територия, може да изпълнява действията, посочени в член 3, параграф 1, буква б), за бенефициер или друг оправомощен субект, установен в която и да било държава членка. Държавите членки гарантират също така, че бенефициер или оправомощен субект, установен на тяхна територия, може да получи копие в достъпен формат или достъп до такова копие от оправомощен субект, установен в която и да било държава членка.
      Член 5
      Задължения на оправомощените субекти
      1.   Държавите членки предвиждат, че оправомощен субект, установен на тяхна територия, който извършва действията, посочени в член 4, установява и следва своя собствена практика, за да гарантира, че той:

                  a)

                  разпространява, разгласява и предоставя на разположение копия в достъпен формат единствено на бенефициери или други оправомощени субекти;

                  б)

                  предприема необходимите мерки за предотвратяване на непозволеното възпроизвеждане, разпространение, публично разгласяване или предоставяне на разположение на обществеността на копия в достъпен формат;

                  в)

                  показва надлежно старание и документира действията си по отношение на произведения или други закриляни обекти, както и по отношение на копия от тях в достъпен формат; и

                  г)

                  публикува и актуализира — по целесъобразност на свой уебсайт или чрез други онлайн или офлайн канали, информация как изпълнява задълженията, определени в букви а)—в).

            Държавите членки гарантират, че практиките, посочени в първа алинея, се установяват и следват при пълно зачитане на правилата, приложими към обработването на лични данни на бенефициери, посочени в член 7.
      2.   Държавите членки гарантират че оправомощен субект, установен на тяхна територия, който извършва действията, посочени в член 4, предоставя при поискване по достъпен начин на бенефициерите, други оправомощени субекти или носители на права следната информация:

                  a)

                  списък на произведенията или другите закриляни обекти, за които разполага с копия в достъпен формат, и на наличните формати; и

                  б)

                  наименованието и данните за контакт на оправомощените субекти, с които се е ангажирал да обменя копия в достъпен формат съгласно член 4.

            Член 6
      Прозрачност и обмен на информация
      1.   Държавите членки насърчават оправомощените субекти, установени на тяхна територия, които извършват действията, посочени в член 4 от настоящата директива и членове 3 и 4 от Регламент (ЕС) 2017/1563 да им съобщават доброволно своите наименования и данни за контакт.
      2.   Държавите членки предоставят информацията, която са получили съгласно параграф 1, на Комисията. Комисията публично оповестява тази информация онлайн в централен пункт за достъп до информация и я актуализира.
      Член 7
      Защита на личните данни
      Обработването на лични данни, извършвано в рамките на настоящата директива, се извършва в съответствие с директиви 95/46/ЕО и 2002/58/ЕО.
      Член 8
      Изменение на Директива 2001/29/ЕО
      В член 5, параграф 3 от Директива 2001/29/EО буква б) се заменя със следното:

                     „б)

                     използване в полза на хора с увреждания, което е пряко свързано с увреждането и няма търговски характер, доколкото се изисква от конкретното увреждане, без да се засягат задълженията на държавите членки съгласно Директива (ЕС) 2017/1564 на Европейския парламент и на Съвета (*1).

      Член 9
      Доклад
      До 11 октомври 2020 г., Комисията представя доклад на Европейския парламент, на Съвета и на Европейския икономически и социален комитет относно наличието на вътрешния пазар в достъпни формати на произведения и други закриляни обекти, различни от определените в член 2, точка 1, за бенефициери и на произведения и други закриляни обекти за лица с увреждания, различни от посочените в член 2, точка 2. Докладът отчита развитието относно съответната технология и съдържа оценка на целесъобразността на разширяването на приложното поле на настоящата директива, за да се подобри достъпът до други видове произведения и други закриляни обекти и достъпът за лица с увреждания, различни от обхванатите в настоящата директива.
      Член 10
      Преглед
      1.   До 11 октомври 2023 г., Комисията изготвя оценка на настоящата директива и представя основните констатации в доклад до Европейския парламент, до Съвета и до Европейския икономически и социален комитет, придружени при необходимост от предложения за изменение на настоящата директива. Такава оценка включва оценяване на въздействието на компенсаторните схеми, предвидени от държавите членки съгласно член 3, параграф 6, върху наличието на копия в достъпен формат за бенефициерите и върху техния трансграничен обмен. В доклада на Комисията се вземат предвид гледните точки на съответните представители на гражданското общество и на неправителствени организации, включително организации, представляващи хората с увреждания, и организации, представляващи възрастните хора.
      2.   Държавите членки предоставят на Комисията информацията, необходима за изготвянето на доклада, посочен в параграф 1 от настоящия член, и на доклада, посочен в член 9.
      3.   Държава членка, която има основания да счита, че изпълнението на настоящата директива е имало значително отрицателно отражение върху наличието на пазара на произведения или други закриляни обекти в достъпни формати за бенефициерите, може да постави въпроса на вниманието на Комисията, като предостави всички относими доказателства. Комисията отчита тези доказателства, когато изготвя доклада, посочен в параграф 1.
      Член 11
      Транспониране
      1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, до 11 октомври 2018 г. Те незабавно информират Комисията за това.
      Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
      2.   Държавите членки съобщават на Комисията текста на основните разпоредби от националното законодателство, които приемат в областта, уредена с настоящата директива.
      Член 12
      Влизане в сила
      Настоящата директива влиза в сила на двадесетия ден след публикуването ѝ в Официален вестник на Европейския съюз.
      Член 13
      Адресати
      Адресати на настоящата директива са държавите членки.

         Съставено в Страсбург на 13 септември 2017 година.

               За Европейския парламент

               Председател

            A. TAJANI

               За Съвета

               Председател

            M. MAASIKAS

         (1)  ОВ C 125, 21.4.2017 г., стр. 27.

         (2)  Позиция на Европейския парламент от 6 юли 2017 г. (все още непубликувана в Официален вестник) и решение на Съвета от 17 юли 2017 г.

         (3)  Директива 96/9/ЕО на Европейския парламент и на Съвета от 11 март 1996 г. относно правната закрила на базите данни (ОВ L 77, 27.3.1996 г., стр. 20).

         (4)  Директива 2001/29/ЕО на Европейския парламент и на Съвета от 22 май 2001 г. относно хармонизирането на някои аспекти на авторското право и сродните му права в информационното общество (ОВ L 167, 22.6.2001 г., стр. 10).

         (5)  Директива 2006/115/ЕО на Европейския парламент и на Съвета от 12 декември 2006 г. за правото на отдаване под наем и в заем, както и за някои права, свързани с авторското право в областта на интелектуалната собственост (ОВ L 376, 27.12.2006 г., стр. 28).

         (6)  Директива 2009/24/ЕО на Европейския парламент и на Съвета от 23 април 2009 г. относно правната закрила на компютърните програми (ОВ L 111, 5.5.2009 г., стр. 16).

         (7)  Директива 2012/28/ЕС на Европейския парламент и на Съвета от 25 октомври 2012 г. относно някои разрешени начини на използване на осиротели произведения (ОВ L 299, 27.10.2012 г., стр. 5).

         (8)  Решение 2014/221/ЕС на Съвета от 14 април 2014 г. за подписване от името на Европейския съюз на Маракешкия договор за улесняване на достъпа до публикувани произведения за слепи хора, лица с нарушено зрение или с други увреждания, които не позволяват четенето на печатни материали (ОВ L 115, 17.4.2014 г., стр. 1).

         (9)  Становище на Съда на Европейския съюз 3/15 от 14 февруари 2017 г., ECLI:EU:C:2017:114, точка 112.

         (10)  Регламент (ЕС) 2017/1563 на Европейския парламент и на Съвета от 13 септември 2017 г. относно трансграничния обмен между Съюза и трети държави на копия в достъпен формат от определени произведения и определени обекти, закриляни от авторското право и сродните му права, в полза на слепи хора, лица с нарушено зрение или с други увреждания, които не позволяват четенето на печатни материали (вж. страница 1 от настоящия брой на Официален вестник).

         (11)  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31). Тази директива ще бъде отменена и заменена, считано от 25 май 2018 г., от Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1).

         (12)  Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации) (ОВ L 201, 31.7.2002 г., стр. 37).

         (13)  ОВ C 369, 17.12.2011 г., стр. 14.


title: Директива 93/53/ЕИО на Съвета от 24 юни 1993 година за въвеждане на минимални мерки на Общността за борба с някои болести по рибите

text:
Важна правна забележка

|

31993L0053

Официален вестник n° L 175 , 19/07/1993 стр. 0023 - 0033 специално финландско издание: глава 3 том 53 стр. 0140  специално шведско издание: глава 3 том 53 стр. 0140  специално чешко издание глава 3 том 14 стр. 314  - 324 специално испанско издание глава 3 том 14 стр. 314  - 324 специално унгарско издание глава 3 том 14 стр. 314  - 324 специално литвийско издание глава 3 том 14 стр. 314  - 324 LV.ES глава 3 том 14 стр. 314  - 324 MT.ES глава 3 том 14 стр. 314  - 324 PL.ES глава 3 том 14 стр. 314  - 324 SK.ES глава 3 том 14 стр. 314  - 324 специално словенско издание глава 3 том 14 стр. 314  - 324

		19930624Директива 93/53/ЕИО на Съветаот 24 юни 1993 годиназа въвеждане на минимални мерки на Общността за борба с някои болести по рибитеСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че рибите са включени в приложение II към Договора; като има предвид, че търговията с риба представлява важен източник на доходи в сектора на аквакултурите;като има предвид, че е необходимо да се установят на общностно ниво мерките за борба, които трябва да се предприемат, в случай че се появят болести, за да се гарантира рационалното развитие на сектора на аквакултурите и да се допринесе за защита на здравето на животните в Общността;като има предвид, че е необходимо, за да се обхванат съответните болести, да се направи справка със списъците, определени в приложение А към Директива 91/67/ЕИО на Съвета от 28 януари 1991 г. относно ветеринарно-санитарните изисквания при пускането на пазара на аквакултури и продукти от тях [4];като има предвид, че появата на тези болести може лесно да приеме епизоотични пропорции, предизвиквайки смъртност и смущения от такъв мащаб, който да намали сериозно рентабилността на аквакултурите;като има предвид, че трябва да бъдат взети мерки за контрол веднага щом възникне съмнение за наличието на такава болест, така че да започне незабавно и ефективно действие веднага щом наличието на болестта бъде потвърдено;като има предвид, че тези мерки трябва да целят защита от разпространението на болестта и най-вече посредством внимателно контролиране на движенията на рибите и продуктите, които могат да разпространят инфекцията;като има предвид, че защитата от болестите в Общността трябва обикновено да се базира на политика, която не включва ваксинация;като има предвид, че от съществено значение е да се направи едно основно епизоотично изследване, за да се попречи на каквото и да е разпространение на болестите; като има предвид, че държавите-членки трябва да установят специални звена за тази цел;като има предвид, че за да се гарантира една ефективна система за контрол, диагностиката на болестите трябва да се хармонизира и провежда под надзора на отговорните лаборатории, координацията на които може да се осъществява от една референтна лаборатория, която да бъде определена от Общността;като има предвид, че за да се гарантира еднакво прилагане на настоящата директива, трябва да се установи съответна процедура за инспекция на Общността;като има предвид, че общите мерки за контрол на болестите формират минималната база за поддържане на еднакъв стандарт за здравето на животните;като има предвид, че Решение 90/424/ЕИО на Съвета от 26 юни 1990 г. относно разходите във ветеринарната област [5], и по-специално член 5 от него се прилага в случай на поява на някоя от болестите, изброени в приложение А към Директива 91/67/ЕИО;като има предвид, че на Комисията трябва да се възложи задачата да приеме необходимите мерки за изпълнение; като има предвид, че за тази цел трябва да се установи процедура за сближаване и ефективно сътрудничество между Комисията и държавите-членки в рамките на Постоянния ветеринарен комитет,ПРИЕ НАСТОЯЩАТА ДИРЕКТИВА:ГЛАВА IОбщи разпоредбиЧлен 1Настоящата директива определя минималните мерки на Общността за борба с болестите по рибите, посочени в приложение А, списъци I и II към Директива 91/67/ЕИО.Член 2За целите на настоящата директива определенията в член 2 от Директива 91/67/ЕИО се прилагат при необходимост.В допълнение се прилагат следните определения:1. списък I на болестите : болести по рибите, посочени в приложение А, списък I към Директива 91/67/ЕИО;2. списък II на болестите : болести по рибите, посочени в приложение А, списък II към Директива 91/67/ЕИО;3. риби, съмнителни за заболяване : риби, показващи клинични признаци или следсмъртни изменения, или съмнителни реакции при лабораторни тестове, които водят до едно основателно съмнение за наличието на болест от списък I или списък II;4. заразени риби : риби, при които наличието на болест от списък I или списък II е официално потвърдено в резултат на лабораторно изследване или, в случая на инфекциозна анемия по сьомгите — в резултат на клинично изследване и на следсмъртно изследване;5. съмнителна за заразяване рибовъдна ферма : ферма, съдържаща риби, съмнителни за заболяване;6. заразена рибовъдна ферма : ферма, съдържаща заразени риби; освен това ферма, която е евакуирана и все още не е дезинфекцирана.Член 3Държавите-членки гарантират, че всички рибовъдни ферми, които развъждат или отглеждат риби, податливи на болестите от списък I или списък II:1. са регистрирани от официалната служба; тази регистрация трябва непрекъснато да се поддържа актуална;2. водят регистър на:а) живите риби, хайвер и гамети, които постъпват в рибовъдната ферма, който съдържа цялата информация, отнасяща се до тяхната доставка, техния брой или тегло, техния размер, техния източник и техните доставчици;б) живите риби, хайвер и гамети, които напускат фермата, който съдържа цялата информация, отнасяща се до тяхното изпращане, техния брой или тегло, техния размер и адреса, на който се изпращат;в) установената смъртност.Този регистър трябва да бъде достъпен за щателна проверка от официалните служби винаги когато те поискат, трябва да бъде редовно актуализиран и да се води в продължение на четири години.Член 4Държавите-членки гарантират, че съмнението за наличие на някоя от болестите от списък I и списък II подлежи на задължително обявяване пред официалната служба възможно най-бързо.ГЛАВА IIМерки за борба с болестите от списък IЧлен 51. Когато в определена рибовъдна ферма се намират риби, съмнителни за някое от заболяванията от списък I, държавите-членки гарантират, че официалната служба предприема незабавно официално разследване за проучване с цел да потвърди или изключи наличието на това заболяване, включително клинично изследване; по-специално тази служба трябва да вземе или да организира вземането на пробите, необходими за лабораторното изследване.2. Веднага щом бъде обявено съмнението за наличие на заболяване, официалната служба поставя съответната ферма под официално наблюдение и изисква по-специално следното:а) да се направи официално преброяване на всички видове и категории риби и за всички тях да се установи броят на вече мъртвите риби, на заразените, съмнителните за заболяване или за заразяване; това преброяване трябва да се поддържа в най-актуален вид от собственика или от отглеждащия рибите, така че да се отчете нарастването на популацията или на новите случаи на смърт, наблюдавани през време на периода на съмнение; информацията от това преброяване трябва да бъде предоставена при поискване, като тя може да бъде проверявана при всяка инспекция;б) никакви риби — независимо дали живи или умрели, както и никакви хайвер или гамети да не могат да влизат или да напускат рибовъдната ферма без разрешението на официалната служба;в) отстраняването на мъртвите риби или на техните вътрешности да се осъществява под наблюдението на официалната служба;г) вкарването или изкарването на храни за рибите, на прибори, предмети или други субстанции, като например отпадъци, които могат да пренесат болестта, да бъдат при необходимост обект на разрешение от страна на официалната служба, която трябва да формулира условията, необходими за предотвратяване на разпространението на патогенните микроорганизми;д) движението на лица към или от рибовъдната ферма да подлежи на разрешение от страна на официалната служба;е) влизането или излизането на превозни средства към или от рибовъдната ферма да е обект на разрешение от страна на официалната служба, която трябва да формулира условията, необходими за предотвратяване на разпространението на патогенните микроорганизми;ж) при входовете и изходите на рибовъдната ферма да се използват подходящи средства за дезинфекция;з) да се проведе епизоотично проучване в съответствие с член 8, параграф 1;и) всички рибовъдни ферми, разположени в същия водосборен район или в същия крайбрежен участък, да се поставят под официално наблюдение и никакви риби, хайвер или гамети да не могат да напускат тези рибовъдни ферми без разрешението на официалната служба; в случая на обширни водосборни райони или крайбрежни участъци, официалната служба може да реши да ограничи тази мярка до един по-малко обширен участък, намиращ се непосредствено до рибовъдната ферма, съмнителна за заразяване, ако тази служба сметне, че за този участък се изисква максимална карантина за предотвратяване на разпространението на болестта;При необходимост официалните служби на съседните държави-членки или на трети страни трябва да бъдат информирани за съмнението за наличие на заболяване; в такъв случай официалните служби на държавите-членки предприемат съответни действия за прилагане на мерките, определени в настоящия член.Там, където е необходимо, могат да се предприемат специфични мерки в съответствие с процедурата, определена в член 19.3. Докато официалните мерки, определени в параграф 2, бъдат приложени, собственикът или отглеждащият рибите, съмнителни за заболяване, следва да вземат всички подходящи мерки, за да гарантират съответствие с параграф 2, с изключение на букви з) и и).4. Мерките, посочени в параграф 2, не се прекратяват, докато съмнението за наличието на болестта не бъде официално отхвърлено.Член 6Веднага след като бъде официално потвърдено наличието на болест по списък I, държавите-членки гарантират, че официалната служба ще нареди в допълнение към мерките, изброени в член 5, параграф 2, да бъдат приложени следните мерки:а) в заразената рибовъдна ферма:- всички риби трябва да бъдат незабавно извадени,- в случая на ферми във вътрешността на страната, всички водни площи трябва да бъдат пресушени с цел почистване и дезинфекция,- всички гамети и хайвер, мъртви риби и риби с клинични признаци на болестта се считат за материал с висока степен на риск и трябва да бъдат унищожени под контрола на официалната служба в съответствие с Директива 90/667/ЕИО [6],- всички живи риби се убиват или унищожават под контрола на официалната служба в съответствие с Директива 90/667/ЕИО или в случая на риби, които са достигнали търговски размер и не показват признаци на болестта, се пристъпва към умъртвяването им под контрола на официалната служба с цел търговия или обработка за консумация от човека.В последния случай официалната служба гарантира, че рибите се умъртвяват и изкормват незабавно, че тези операции сеосъществяват в такива условия, които да предотвратят разпространението на патогенните микроорганизми, че отпадъците и вътрешностите на рибите се считат за материал с висока степен на риск и че същите се предават за обработка с цел унищожаване на патогенните микроорганизми в съответствие с Директива 90/667/ЕИО и че използваната вода е подложена на обработка, която да деактивира всички патогенни микроорганизми, които би могла да съдържа,- след отстраняването на рибите, хайвера и гаметите водните площи, оборудването и всички материали трябва да бъдат почистени и дезинфекцирани колкото се може по-скоро, като се следват установените от официалната служба инструкции — по такъв начин, че да се елиминират всички рискове от разпространение или оцеляване на причинителите на болестта. Процедурата за почистване и дезинфекциране на заразената рибовъдна ферма трябва се определя в съответствие с процедурата, предвидена в член 19,- всички субстанции, които биха могли да бъдат заразени, посочени в член 5, параграф 2, буква г), трябва да бъдат унищожени или обработени по такъв начин, че да гарантират унищожаването на всички налични патогенни микроорганизми,- трябва да се проведе епизоотично проучване в съответствие с член 8, параграф 1 и да се приложат разпоредбите на член 8, параграф 4; това проучване трябва да включва вземането на проби за лабораторно изследване;б) всички ферми, разположени във водосборния район или в крайбрежния участък, в който се намира заразената рибовъдна ферма, се подлагат на санитарни инспекции; ако тези инспекции разкрият наличие на положителни случаи, се прилагат мерките, предвидени в буква а) от настоящия параграф;в) повторното зарибяване на рибовъдната ферма се разрешава от официалната служба след инспекция със задоволителен резултат по отношение на операциите за почистване и дезинфекциране и в края на периода, за който официалната служба счете, че е подходящ, за гарантиране унищожаването на патогенните микроорганизми и на всички други възможни инфекции в същия водосборен район;г) прилагането на мерките, определени в член 5, параграф 2, букви а), б), в) и г), изисква сътрудничеството с официалните служби на другите държави-членки, като официалните служби на тези държави-членки гарантират съответствие с мерките, определени в настоящия член.Когато е необходимо, се предприемат и други допълнителни мерки в съответствие с процедурата, определена в член 19.Член 7При наличието на риби от дивата природа и риби, които не принадлежат към никоя рибовъдна ферма, както и риби в езера, басейни или други инсталации, предназначени за риболов или за отглеждане на декоративни риби, които са съмнителни за заболяване или заразени, държавите-членки гарантират предприемането на подходящите мерки. Държавите-членки информират Комисията и другите държави-членки в рамките на Постоянния ветеринарен комитет за мерките, които са предприели.Член 81. Епизоотичното проучване се отнася до следното:- вероятния период от време, през който болестта е могла да съществува в съответната рибовъдна ферма, преди да е обявена или за нея да съществува съмнение,- възможния произход на болестта във фермата и идентифицирането на други рибовъдни ферми, в които има хайвер и гамети и риби от податливи видове, които биха могли да бъдат заразени,- движението на рибите, хайвера или гаметите, превозните средства или субстанции и лицата, за които има вероятност да са пренесли причинителя на болестта до или от въпросната ферма,- вероятното съществуване на преносители на болестта и тяхното разпространение.2. Ако епизоотичното проучване установи, че болестта е могла да бъде пренесена от друг водосборен район или от друг крайбрежен участък, или е могла да бъде пренесена към друг водосборен район или друг крайбрежен участък в резултат на контакта, възникнал от движението на риби, хайвер или гамети, от животни, превозни средства или лица или по какъвто и да е друг начин, рибовъдните ферми, принадлежащи към тези водосборни райони или крайбрежни участъци, се считат за съмнителни и се прилагат приложат мерките, определени в член 5. Ако се потвърди наличието на болестта, се прилагат мерките, определени в член 6.3. Ако епизоотичното проучване установи, че е необходимо сътрудничество с официалните служби на други държави-членки, официалните служби на съответните държави-членки предприемат всички необходими мерки, за да гарантират съответствие с настоящата директива.4. Създава се кризисно звено, което да осигури пълно координиране на всички необходими мерки, които да гарантират максимално бързото ликвдиране на болестта и за целите, свързани с провеждане на епизоотичното проучване.Общите правила относно националните кризисни звена и кризисните звена на Общността се определят от Съвета с квалифицирано мнозинство по предложение на Комисията.5. Съветът с квалифицирано мнозинство по предложение на Комисията, изготвено на основание становището на Научния ветеринарен комитет, с цел да се вземе под внимание най-вече развитието на науката и техниката, извършва преглед на разпоредбите на настоящия член най-късно до 31 декември 1996 г.ГЛАВА IIIМерки за борба с болести от списък IIЧлен 91. Когато съществува съмнение за наличието на болест от списък II или наличието на такава болест бъде потвърдено в определена одобрена зона или в определена одобрена рибовъдна ферма, разположена в неодобрена зона, се провежда епизоотично проучване в съответствие с член 8. Държавите-членки, които искат да възстановят своя статус в съответствие с Директива 91/67/ЕИО, трябва да спазват разпоредбите на приложения Б и В към същата директива.2. Ако епизоотичното проучване установи, че болестта е могла да бъде внесена от одобрена зона или от друга одобрена рибовъдна ферма или ако е могла да бъде прехвърлена към друга одобрена рибовъдна ферма в резултат на движението на риби, хайвер или гамети, на животни, превозни средства или лица, или по какъвто и да е друг начин, тези зони или ферми се считат за съмнителни и се прилагат съответните мерки.3. Официалната служба може обаче да разреши отглеждането на риби, предназначени за умъртвяване, докато те достигат търговски размер.Член 101. Когато определена неодобрена рибовъдна ферма, разположена в неодобрена зона, съдържа риби, съмнителни за заболяване от списък II, държавите-членки гарантират, че съответната официална служба:а) незабавно привежда в действие официални средства за разследване с цел да потвърди или изключи наличието на болестта, включително — когато това е необходимо — вземането на проби за изследване в одобрена лаборатория;б) извършва или организира извършването на официално преброяване на заразените рибовъдни ферми, като това преброяване се актуализира редовно;в) поставя или нарежда поставянето на заразените рибовъдни ферми под официално наблюдение, за да гарантира, че чрез дерогация от член 3, параграф 1, буква в) от Директива 91/67/ЕИО единственото разрешено движение от заразените рибовъдни ферми се отнася за живи риби, хайвер или гамети, предназначени за други рибовъдни ферми, заразени със същото заболяване, или за умъртвяване с цел консумация от човека.2. Държавите-членки могат за определен период от време да създадат под наблюдението на официалната служба допълнителна или задължителна програма за ликвидиране на болестите от списък II в неодобрените рибовъдни ферми или неодобрените зони. През време на този период се забранява въвеждането в зоната или фермата, които са обект на такава програма, на живи риби, хайвер или гамети от заразени рибовъдни ферми или от ферми с неизвестен санитарен статус.Тези програми, които ще бъдат създадени на основата на общи критерии, които трябва да бъдат определени преди посочената в член 20 дата, в съответствие с определената в член 19 процедура, ще бъдат предадени на Комисията за щателна проверка и одобрени от нея и — ако е необходимо — изменени в съответствие със същата процедура.След изтичане на посочения в първа алинея период държавите-членки, прибегнали до тази процедура, информират Комисията и другите държави-членки в рамките на Постоянния ветеринарен комитет за получените резултати.3. Най-късно до 31 декември 1996 г. Комисията представя на Съвета доклад, изготвен след получаване на становището на Научния ветеринарен комитет, като взема под внимание придобития опит, както и развитието на науката и техниката и придружен, когато това е целесъобразно, от предложения за преглед на разпоредбите на настоящия член и най-вече по отношение на пускането на пазара на заразени живи риби, на техните хайвер и гамети, предназначени за отглеждане или угояване, и по отношение на провеждането на епизоотично проучване в неодобрените зони, когато съществува съмнение за наличието на заболяване в неодобрена рибовъдна ферма. Съветът се произнася с квалифицирано мнозинство по всяко такова предложение и последното се представя за одобрение, като се вземат под внимание заключенията на доклада.4. Всички подробни правила за изпълнение на параграфи 1 и 2 се приемат от Комисията, ако и когато е необходимо, в съответствие с определената в член 19 процедура.ГЛАВА IVЗаключителни разпоредбиЧлен 111. Вземането на проби и лабораторното тестване за наличието на болести по списък I или списък II се извършват, като се използват методите, установени в съответствие с член 15 от Директива 91/67/ЕИО.2. Тестването за наличие на болест или патогенни микроорганизми се осъществява от лаборатория, одобрена от официалната служба. Лабораторното тестване, ако е необходимо и особено при първата поява на болестта, идентифицира съответния тип, подтип или вариант на конкретния патогенен микроорганизъм, което трябва да бъде потвърдено от националната референтна лаборатория и може да бъде при необходимост потвърдено от референтната лаборатория на Общността, посочена в член 13.Член 121. Държавите-членки гарантират, че във всяка държава-членка се определя национална референтна лаборатория с оборудване и персонал от експерти, които ѝ позволяват да установи по всяко време и особено когато въпросното заболяване се появи за първи път, съответния тип, подтип или вариант на конкретния патогенен микроорганизъм и да потвърди резултатите, получени от регионалните лаборатории за диагностика.2. Националните лаборатории, определени за въпросните болести, отговарят за координирането на стандартите и методите за диагностициране, както и за използване на реагентите.3. Националните лаборатории, определени за въпросните болести, отговарят за координирането на стандартите и методите за диагностициране, определени от всяка една лаборатория за диагностика на въпросното заболяване, в рамките на съответната държава-членка. За тази цел тези лаборатории:а) могат да осигурят реагентите за диагностика за лабораториите, одобрени от съответната държава-членка;б) контролират качеството на всички реагенти за диагностика, които се използват в съответната държава-членка;в) организират периодично сравнителни тестове;г) притежават изолати на патогенните микроорганизми, предизвикали болестта от случаи, потвърдени в съответната държава-членка;д) гарантират потвърждение на положителните резултати, получени в лабораториите за диагностика, одобрени от съответната държава-членка.4. Все пак обаче, чрез дерогация от параграф 1, държавите-членки, които не разполагат с национална лаборатория, която да е компетентна за конкретното заболяване, могат да ползват услугите на националната лаборатория в друга държава-членка, която е компетентна в тази област.5. Списъкът на националните еталонни лаборатории за болестите по рибите се съдържа в приложение А.6. Националните лаборатории, определени за въпросните болести, си сътрудничат с референтната лаборатория на Общността, посочена в член 13.7. Подробните правила за прилагането на настоящия член се приемат от Комисията в съответствие с определената в член 19 процедура.Член 131. Референтната лаборатория на Общността за болестите на рибите е посочена в приложение Б.2. Без да се засяга Решение 90/424/ЕИО, и по-специално член 28 от него, функциите и задълженията на лабораторията, посочена в параграф 1 от настоящия член, са тези, определени в приложение В.Член 141. Ваксинирането срещу болестите от списък II в одобрените зони или в одобрените рибовъдни ферми, разположени в неодобрени зони, в зони или ферми, които са предприели процедурите за одобрение, определени в Директива 91/67/ЕИО, и срещу болестите от списък I се забранява.2. Най-късно до 30 юни 1996 г. Съветът с квалифицирано мнозинство по предложение на Комисията извършва преглед на разпоредбите на настоящия член, и по-специално по отношение на определянето на специфичните условия за използването на ваксини, и с цел вземането под внимание на развитието на научните и технологичните изследвания в областта на ваксинацията.Член 151. Всяка държава-членка съставя план за действие в извънредни ситуации, където да е посочено как тя ще прилага мерките, определени в настоящата директива, в случай че се появи някоя от болестите от списък I.Този план трябва да разрешава достъп до обекти, оборудване, персонал и всички други подходящи структури, необходими за бързото и ефективно ликвидиране на появилото се заболяване.2. Общите критерии, които ще се прилагат при съставянето на тези планове, са изложени в приложение Г.Държавите-членки могат обаче да се ограничат до прилагането на критерии, които са специфични за конкретното заболяване, когато общите критерии са били вече приети в контекста на представянето на плановете, свързани с прилагането на мерките за борба срещу другите болести.Комисията може в съответствие с определената в член 19 процедура да измени или допълни тези критерии, като вземе под внимание специфичния характер на съответното заболяване.3. Плановете, съставени в съответствие с критериите, изложени в приложение Г, се представят на Комисията не по-късно от шест месеца след датата, на която настоящата директива започне да се прилага.4. Комисията изследва плановете, за да определи дали те позволяват да се постигане желаната цел, и предлага на съответната държава-членка всички необходими изменения най-вече за да гарантира, че те са съвместими с плановете на останалите държави-членки.Комисията одобрява плановете, при необходимост изменени, в съответствие с определената в член 19 процедура.Впоследствие плановете могат да бъдат изменени или допълнени в съответствие със същата процедура, така че да се вземе под внимание новото развитие в тази ситуация.Член 16Експертите на Комисията могат в сътрудничество с компетентните органи и доколкото това е необходимо, за да гарантират еднакво прилагане на настоящата директива, да правят проверки на място. За тази цел те могат да проверят един представителен процент участъци, за да установят дали компетентните органи проверяват дали тези участъци изпълняват изискванията на настоящата директива. Комисията информира държавите-членки за резултата от извършените проверки.Държавата-членка, на чиято територия се извършва проверката, оказва необходимото съдействие на експертите при изпълнение на техните задължения.Подробните правила за изпълнението на настоящия член се определят в съответствие с процедурата, предвидена в член 19.Член 17Условията, регулиращи финансовото участие на Общността в мерките, свързани с прилагането на настоящата директива, са определени в Решение 90/424/ЕИО.Член 18Приложения Б, В и Г се изменят, тогава и когато това е необходимо, от Съвета с квалифицирано мнозинство по предложение на Комисията, и най-вече с цел да се вземе под внимание развитието на изследванията и на процедурите за диагностика.Приложение А може да бъде изменено, тогава и когато това е необходимо, в съответствие с процедурата, определена в член 19.Член 191. Когато трябва да се следва процедурата, определена в настоящия член, председателят незабавно отнася въпроса до Постоянния ветеринарен комитет по своя инициатива или по молба на представител на определена държава-членка.2. Представителят на Комисията представя на Комитета проект на мерките, които трябва да се предприемат. Комитетът представя своето становище в рамките на срока, определен от председателя, в зависимост от спешността на въпроса. Становището се приема с мнозинството, определено в член 148, параграф 2 от Договора, за решения, които трябва да бъдат приети от Съвета по предложение на Комисията. Гласовете на представителите на държавите-членки в рамките на Комитета се претеглят по начина, изложен в този член. Председателят не гласува.3. а) Комисията приема предвидените мерки, ако те съответстват на становището на Комитета.б) Ако предвидените мерки не съответстват на становището на Комитета или ако не е представено становище, Комисията представя незабавно на Съвета предложение във връзка с мерките, които трябва да се вземат. Съветът се произнася с квалифицирано мнозинство.Ако при изтичането на срок от три месеца след датата на сезиране на Съвета той не се е произнесъл, предложените мерки се приемат от Комисията, освен ако Съветът не е взел с обикновено мнозинство решение срещу посочените мерки.Член 201. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 1 юли 1994 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Все пак от определената в параграф 1 дата държавите-членки могат, при спазване на общите правила на Договора, да поддържат или прилагат на своята територия по-стриктни разпоредби от определените в настоящата директива. Те информират Комисията за всяка такава мярка.3. Държавите-членки съобщават на Комисията текста на основните разпоредби от националното си законодателство, които приемат в областта, уредена с настоящата директива.Член 21Адресати на настоящата директива са държавите-членки.Съставено в Люксембург на 24 юни 1993 година.За СъветаПредседателB. Westh[1] ОВ С 172, 8.7.1992 г., стр. 16.[2] ОВ С 150, 31.5.1993 г.[3] ОВ С 19, 25.1.1993 г., стр. 4.[4] ОВ L 46, 19.2.1991 г., стр. 1.[5] ОВ L 224, 18.8.1990 г., стр. 19. Решение, последно изменено с Решение 92/438/ЕИО (ОВ L 243, 25.8.1992 г., стр. 27).[6] Директива 90/667/ЕИО на Съвета от 27 ноември 1990 г. относно ветеринарните правила за унищожаване и преработка на животински отпадъци, тяхното пускане на пазара и предотвратяване на патогени във фуражите от животински или рибен произход, и за изменение на Директива 90/425/ЕИО (ОВ L 363, 27.12.1990 г., стр. 51.). Директива, изменена с Директива 92/118/ЕИО (ОВ L 62, 15.3.1992 г., стр. 49).--------------------------------------------------19930624ПРИЛОЖЕНИЕ АНАЦИОНАЛНИ РЕФЕРЕНТНИ ЛАБОРАТОРИИ ЗА БОЛЕСТИ ПО РИБИТЕБелгия : Institut National de Recherches VétérinairesGroeselenberg, 991180 Bruxelles.Дания : Statens Veterinære SerumlaboratoriumLandbrugsministerietHangøvej 28200 Aarhus N.Германия : Bundesforschungsanstalt für Viruskrankheiten der TiereAnstaltsteil Insel RiemsO-2201 Insel Riems.Гърция : Εργαστήριο Ιχθυοπαθολογίας και Βιοπαθολογίας Υδρόβιων ΟργανισμώνΚέντρο Κτηνιατρικών Ιδρυμάτων ΑθηνώνΙνστιτούτο Λοιμωδών και Παραστικών ΝοσημάτωνΝεαπόλεως 25, Αγία Παρασκευή Αττικής153 10 ΑθήναИспания : Laboratorio de Sanidad y Producción Animal de AlgeteMadrid.Франция : Centre National d'Etudes Vétérinaires et AlimentairesLaboratoire Central de Recherches Vétérinaires22, rue Pierre CurierBP 6794703 Maisons-Alfort CEDEX.Ирландия : Fisheries Research CentreAbbotstownCastleknock Dublin 15.Италия : Istituto Zooprofilattico Sperimentale delle VenezieSezione Diagnostica di Basaldella di CampoformidoLaboratorio di IttiopatologiaVia della Roggia 9233030 Basaldella di Campoformido (Udine).Люксембург : Institut National de Recherches VétérinairesGroeselenberg, 991180 Bruxelles.Нидерландия : Centraal Diergeneeskundig InstituutHoofdgebouwEdelhertweg 158219 PH LelystadPostbus 658200 AB Lelystad.Centraal Diergeneeskundig InstituutVestiging VirologieHoutribweg 398221 RA LelystadPostbus 3658200 AJ Lelystad.Португалия : Laboratório Nacional de Investigação VeterináriaEstrada de Benefica 7011500 Lisboa.Обединено кралство : Fish Disease Laboratory14 Albany RoadGranby Industrial SiteWeymouth Dorset DT4 9TU.The Marine LaboratoryPO Box 101Victoria Road Aberdeen AB9 8DB.--------------------------------------------------19930624ПРИЛОЖЕНИЕ БРЕФЕРЕНТНА ЛАБОРАТОРИЯ НА ОБЩНОСТТА ЗА БОЛЕСТИТЕ ПО РИБИТЕStatens Veterinære SerumlaboratoriumLandbrugsministerietHangøvej 28200 Aarhus NDenmark.--------------------------------------------------19930624ПРИЛОЖЕНИЕ ВФУНКЦИИ И ЗАДЪЛЖЕНИЯ НА РЕФЕРЕНТНАТА ЛАБОРАТОРИЯ НА ОБЩНОСТТА ЗА БОЛЕСТИТЕ ПО РИБИТЕФункциите и задълженията на референтната лаборатория на Общността за болестите по рибите от списъци I и II са следните:1. да координира, след консултация с Комисията, методите, използвани в държавите-членки за диагностициране на съответните болести, и по-специално посредством:а) определяне на типа, съхранение и предоставяне на щамове на патогенните микроорганизми за съответното заболяване с цел извършване на серологични тестове и подготовка на антисеруми;б) предоставяне на стандартни серуми и други контролни реагенти на националните референтни лаборатории с цел да се стандартизират тестовете и реагентите, които ще се използват във всяка държава-членка;в) създаване и задържане на колекция от щамове и изолирани щамове на съответните патогенни микроорганизми;г) организиране на периодични сравнителни тестове за диагностични процедури на общностно ниво;д) събиране и комбиниране на данни и информация за използваните методи на диагностика и резултатите от тестовете, проведени в Общността;е) характеризиране на изолатите на съответните патогенни микроорганизми за съответното заболяване, като се използват най-новите и подходящи методи, така че да позволи едно по-добро разбиране на епизоотологията на болестта;ж) да следи развитието в областта на наблюдението, епизоотологията и превенцията на съответното заболяване в целия свят;з) поддържане на експертни познания във връзка с патогенните микроорганизми за съответното заболяване и другите патогенни микроорганизми, така че да може да се осъществи една бърза диференциална диагноза;и) придобиване на основни познания за подготовката и използването на продуктите на ветеринарната имунология, които се използват за унищожаването и контролирането на съответното заболяване;2. да помага активно за диагностицирането на съответното заболяване в държавите-членки, като получава изолати на съответните патогенни микроорганизми за потвърждаващата диагноза, характеристика и изследвания в областта на епизоотологията;3. да улесни квалификацията или преквалификацията на експерти по лабораторна диагностика с оглед хармонизиране на използваните техники за диагностика в цялата Общност;4. да си сътрудничи във връзка с методите за диагностициране на болестите от списък I с компетентни лаборатории от трети страни, където тези болести преобладават.--------------------------------------------------19930624ПРИЛОЖЕНИЕ ГМИНИМАЛНИ КРИТЕРИИ ЗА ПЛАНОВЕТЕ ЗА ДЕЙСТВИЕ В ИЗВЪНРЕДНИ СИТУАЦИИПлановете за действие в извънредни ситуации отговарят минимум на следните критерии:1. създаване на национален кризисен център, който да координира всички мерки за контрол в съответните държави-членки;2. осигуряване на списък на местните центрове за борба с болестите с адекватни възможности за координиране на мерките за борба с болестите на местно ниво;3. предоставяне на подробна информация за членовете на персонала, включен в мерките за контрол, за техните умения и техните отговорности;4. всеки местен център за борба с болестите трябва да е в състояние да направи бърз контакт с лица/организации, които са свързани директно или индиректно с появата на болестта;5. предоставяне на оборудване и материали с цел правилното изпълнение на мерките за борба с болестите;6. подготвяне на подробни инструкции за действията, които да се предприемат при съмнение или потвърждение на заболяване или заразяване;7. създаване на програми за обучение с цел да се поддържат и усъвършенстват уменията в тази област и в административните процедури;8. когато това е целесъобразно, лабораториите за диагностика трябва да имат възможности за следсмъртно изследване, както и необходимия капацитет за серологични, хистологични и други изследвания и трябва да поддържат уменията за бърза диагностика (за тази цел трябва да се създаде организация за бързото транспортиране на пробите);9. следва да се предвиждат разпоредби завъвеждането в действие на изпълнението наплановете за действие в извънредни ситуации.--------------------------------------------------


title: Директива 96/75/ЕИО на Съвета от 19 ноември 1996 година относно системите за чартиране и ценообразуване в националния и международния вътрешен воден транспорт в Общността

text:
Важна правна забележка

|

31996L0075

Официален вестник n° L 304 , 27/11/1996 стр. 0012 - 0014 специално чешко издание глава 07 том 002 стр. 508  - 510 специално испанско издание глава 07 том 002 стр. 508  - 510 специално унгарско издание глава 07 том 002 стр. 508  - 510 специално литвийско издание глава 07 том 002 стр. 508  - 510 LV.ES глава 07 том 002 стр. 508  - 510 MT.ES глава 07 том 002 стр. 508  - 510 PL.ES глава 07 том 002 стр. 508  - 510 SK.ES глава 07 том 002 стр. 508  - 510 специално словенско издание глава 07 том 002 стр. 508  - 510

		19961119Директива 96/75/ЕИО на Съветаот 19 ноември 1996 годинаотносно системите за чартиране и ценообразуване в националния и международния вътрешен воден транспорт в ОбщносттаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаването на Европейската общност, и по-специално член 75 от него,като взе предвид предложението на Комисията [1],като взе предвид становището на Икономическия и социален комитет [2],в съответствие с процедурата, предвидена в член 189в от Договора [3],като има предвид, че растящите проблеми на насищането с пътища и железопътни линии, транспортната безопасност, околната среда, икономията на енергия и качеството на живота на гражданите изискват в името на обществените интереси по-голямо развитие и по-пълноценно използване на транспортния потенциал на вътрешните водни пътища, по-конкретно чрез подобряване на конкурентноспособността;като има предвид, че разликите в националното законодателство във връзка със системите за търговски речен транспорт не позволяват безпрепятственото функциониране на вътрешния пазар в този сектор; като има предвид, че следователно трябва да се въведат общи разпоредби на общностно равнището за целия пазар на речния транспорт съгласно Резолюцията на Съвета от 24 октомври 1994 г. относно структурните подобрения в речния транспорт [4];като има предвид, че безпрепятственото функциониране на вътрешния пазар изисква приспособяване на речния транспорт към организацията на чартирането чрез ротация, за да се осигури по-голяма търговска гъвкавост и система на свободно чартиране и ценообразуване;като има предвид, че за целта би следвало да се предвиди преходен период, като обхватът на ротационната система постепенно се ограничава, за да могат превозвачите да се приспособят към условията на свободния пазар и, при необходимост, да създадат търговски групи, които по-добре да отговарят на материално-организационните потребности на доставчиците;като има предвид, че в съответствие с принципа на субсидиарността е необходимо и адекватно да се установи еднакъв график на общностно равнището за постепенната либерализация на пазара, като същевременно държавите-членки продължат да отговарят за практическото осъществяване на либерализацията;като има предвид, че следва да се приемат разпоредби за прилагането на мерки на съответния транспортен пазар при сериозни сътресения; като има предвид, че за целта Комисията следва да има правомощия да предприема подходящи мерки в съответствие с процедурата на консултативния комитет,ПРИЕ НАСТОЯЩАТА ДИРЕКТИВА:Член 1По смисъла на настоящата директива:а) "система на чартиране чрез ротация" означава система, която включва разпределяне на чартърна борса на заявките за транспортни операции при предварително установени цени и при известни условия от клиентите на основата на поръчки, при които плавателните съдове се предоставят след разтоварване. От превозвачите се изисква, според поредността на регистрацията им в списъка, да избират подред товари от предложените в момента. Превозвачите, които не правят избор, запазват поредното си място в списъка;б) "превозвач" означава собственик или оператор на един или повече речни плавателни съдове;в) "компетентен орган" означава назначен от държавата-членка орган за управление и организиране на системата за чартиране чрез ротация;г) "сериозни пазарни сътресения" означава появата на речния транспортен пазар на специфични за този пазар проблеми, за които съществува вероятност да причинят сериозен и потенциално продължителен превес на предлагането над търсенето, създаващ сериозна заплаха за финансовата стабилност и оцеляването на голям брой речни превозвачи, освен ако краткосрочните и средносрочните прогнози за съответния пазар не сочат съществени и трайни подобрения.Член 2В областта на вътрешния и международния речен транспорт в рамките на Общността договорите се сключват свободно между заинтересованите страни и цените се договарят свободно.Член 3Без да се засягат разпоредбите на член 2, държавите-членки могат през преходния период до 1 януари 2000 г. да поддържат система от минимални задължителни тарифи и системи на чартиране чрез ротация, при условие че:- са спазени условията по членове 4, 5 и 6, и- ротацията и наложените ценообразуващи системи са свободно достъпни при същите условия за всички превозвачи от държавите-членки.Член 4По време на посочения в член 3 преходен период обхватът на системите на чартиране чрез ротация изключва следните елементи:а) нефт и газ, течни товари и сухи насипни товари, специални пратки, като например тежки и неделими товари, контейнерен транспорт, транспорт в рамките на пристанищата, всички видове транспорт за собствена сметка и всички видове транспортни операции, които вече са изключени от системата на чартиране чрез ротация;б) товари, които не могат да бъдат ефективно обработени с такива системи, и по-конкретно:- транспорт, който изисква съоръжения за обработка на товарите,- комбиниран транспорт, а именно съчетаване на различни видове транспорт, когато маршрутите са главно по вътрешни водни пътища и първоначалните и/или крайните отсечки (колкото е възможно по-кратки) се покриват от автомобилен или железопътен транспорт.Член 5По време на преходния период по член 3 държавите-членки предприемат необходимите мерки за максимално увеличаване на гъвкавостта на системите на чартиране чрез ротация, и по-конкретно:- осигуряват на диспашорите възможност за сключване на договори за многократни превози, т.е. поредица последователни превози с един и същ плавателен съд,- осигуряват при предлагане на еднократни или многократни превози два пъти последователно в системата на чартиране чрез ротация приелите да бъдат извадени от системата и свободно договорени.Член 6В срок от две години след влизането в сила на настоящата директива държавите-членки, които участват в системата на чартиране чрез ротация, предприемат необходимите мерки за осигуряване на свободен избор на диспашорите между три вида договори:- срочни договори, включително лизингови, при които превозвачът предоставя един или повече плавателни съда с екипажа изключително на разположението на клиент за определен период от време за превоз на товари за клиента срещу заплащане на определена парична сума дневно. Договорът се сключва свободно между страните,- договори за определен тонаж, при които превозвачът се задължава да транспортира за предвидения в договора период определен тонаж срещу заплащане на определени ставки за тон товар. Договорът се сключва свободно между страните и трябва да се отнася до големи пратки,- договори за еднократни или многократни превози.Член 71. При сериозни сътресения на пазара на речния транспорт Комисията може, без да се засяга Регламент (ЕИО) № 1101/89 на Съвета от 27 април 1989 г. относно структурното подобряване на речния транспорт [5], по искане на дадена държава-членка да предприеме подходящи мерки и по-конкретно мерки за предотвратяване на по-нататъшното нарастване на транспортния капацитет, който се предлага на съответния пазар. Решението се взема в съответствие с предвидената в член 8, параграф 2 процедура.2. При постъпило искане от държава-членка за предприемане на подходящи мерки решението се взема в тримесечен срок от постъпването на искането.3. Към постъпилото искане от държава-членка за предприемане на подходящи мерки се прилага цялата необходима информация за оценка на икономическото състояние на съответния сектор, и по-конкретно:- посочени средни себестойности и цени за различните видове транспорт,- степен на натоварване на мощностите,- прогноза за търсенето.Информацията може да се използва само за статистически цели. Тя не може да се използва за данъчни цели или да се разкрива пред трети страни.4. Взетите по силата на този член решения, които не могат да надхвърлят периода на сътресенията на пазара, се съобщават незабавно на държавите-членки.Член 81. Комисията се подпомага от Комитета, създаден съгласно Директива 91/672/ЕИО [6].2. Представителят на Комисията предоставя на Комитета проекта на набелязаните мерки. Комитетът дава становище по проекта, при необходимост чрез гласуване, в предписания от председателя срок в зависимост от неотложността на въпроса.Становището се отразява в протокола. Всяка държава-членка има право да поиска вписване на нейната позиция в протокола.Комисията отчита максимално предоставеното от Комитета становище. Тя уведомява Комитета за начина, по който становището е взето предвид.Член 91. Държавите-членки въвеждат в сила законовиите, подзаконовите и административните разпоредби, необходими, за да се съобразят с настоящата директива, най-късно до 1 януари 1997 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Редът и условията на позоваване се извършват от държавите-членки.2. Държавите-членки съобщават на Комисията текстовете на разпоредбите от националното си законодателство в областта, уредена с настоящата директива.Член 10Настоящата директива влиза в сила на третия ден от публикуването ѝ в Официален вестник на Европейските общности.Член 11Адресати на настоящата директива са държавите-членки.Съставено в Брюксел на 19 ноември 1996 година.За СъветаПредседателH. Coveney[1] ОВ C 318, 29.11.1995 г., стр. 8.[2] ОВ C 39, 12.2.1996, стр. 96.[3] Становище на Европейския парламент от 13 февруари 1996 г. (ОВ C 65, 4.3.1996 г., стр. 32), Обща позиция на Съвета от 27 юни 1996 г. (ОВ C 264, 11.9.1996 г.) и Решение на Европейския парламент от 17 септември 1996 г. (ОВ C 320, 28.6.1996 г.).[4] ОВ C 309, 5.11.1994 г., стр. 5.[5] ОВ L 116, 28.4.1989 г., стр. 25. Регламент, последно изменен с Регламент (ЕО) № 2254/96 (виж ОВ L 304, 27.11.1996 г., стр. 1).[6] ОВ L 373, 31.12.1991 г., стр. 29. Директива, изменена с Акта за присъединяване от 1994 г.--------------------------------------------------